[A sorozat megtörtént eseményeken és tudományos tényeken alapul.]
És itt van ő, az a nő, akiről mindenki beszél!
Az őrsön belül rólad pletykálnak a legtöbbet.
Azt beszélik, hogy miattad került Yamazaki nyomozó a kórházba.
Hogyan?
Biztos Kiina kisasszony az oka, amiért Yamazaki a stressz miatt gyomorhurutot kapott!
Mindig mindenhová magával rángatta őt!
Egy pillanat! Bár azt mondják, hogy stressz miatt is kialakulhat, én nem hiszem, hogy ez így teljesen igaz lenne...
A gond az, hogy Yamazakit az készíti ki, milyen keveset kell dolgoznia a Különc egység tagjaként.
Keveset?
Micsoda egy puhány fickó!
Nem, előfordult, hogy igenis hasznosnak bizonyult a jelenléte!
Irigylem, amiért kórházba mehetett.
Mostanra már biztos fülig belehabarodott valami csinos kis nővérkébe.
De Yamazaki nyomozó nagyon kötelességtudó, így...
Elnézést...
Eddig mindig kiálltál Yamazaki mellett.
Lehetséges volna, hogy...?
Mi?
Micsoda?
Állapodjunk meg abban, hogy nem kerülünk egymás útjába, jó?
Na!
Akkor...
Ez meg mi volt?
Riválisok lettetek.
Hogyhogy?
Kénytelen leszel elviselni.
Hiszen Yamazakival olyan jó párost alkottok!
- Gondolod? - Aha.
[Aoba Kórház]
Komolyan mondom, kórházba kerülni munkába állást követően ilyen hamar...
Mégis mit művelek én itt?
Most képzelődtem?
Valahogy olyan félelmetesek a kórházak éjszaka...
Biztos csak képzelődtem.
Na ne!
Mi?
Egy szellem hangját hallotta?
Ezt senki se mondta.
Csak annyit mondtam, ez a szóbeszéd járja. Az egyik nővértől hallottam.
Miféle szellemről van szó?
Hogy érti azt, hogy miféle?
Nem ismeri a szellem eredettörténetét, vagy hogy miért kísért?
A történet szerint réges-régen az egyik páciens csalódott volt, amiért nem gyógyult meg, és ezért öngyilkos lett.
És ez a szomszédos, 502-es szobában történt.
Szóval a szellem, amelyik megjelenik, az a páciens lehet.
Nagyjából egy hónapja az 502-es szoba egyik páciensének állapota váratlanul romlani kezdett, majd meg is halt.
Azt hallottam, hogy az a szellem műve volt. Az egész kórház erről beszélt!
Látom, nagyon lelkesen beszél róla. Csak nem hisz a szellemekben?
M-m-miről beszél?
Én soha nem hinnék ilyesmiben!
De olyan rémültnek tűnt!
A kórház szelleme...
- Ha bejövünk éjjel, vajon találkozhatunk vele? - Mi?
Miről beszélsz?
Yamazaki úr...
Ha megengedi...
Ó, a vizeletvizsgálat.
Toyoda úr, ma már sokkal jobb színben van!
Milyen a hőmérséklete?
Már lement a láza.
Milyen aranyos nővérke! Megkérdezte tőle, van-e barátja?
Ilyesmit nem kérdeznék meg tőle!
Most bocsássanak meg! Kár, pedig rászánták az időt, hogy meglátogassanak...
Ó, igaz is! Igazából nem látogatóba jöttünk.
Tényleg.
Ebben a jelentésben hibák merültek fel, és a kapitány úr azt szeretné, ha kijavítaná, és úgy adná be újra.
Holnap kiengednek innen. Nem kellett volna behozniuk!
Javítsa ki ma, és adja be holnap reggel, rendben?
Nézze, itt egyáltalán nem írta le egyértelműen, mikor tartóztatták le az elkövetőt.
Javítsa ki!
Elnézést...
Talán kapcsolatban állnak a rendőrséggel?
- Igen. - Igen.
Értem...
Tudják...
- Kokubo nővér? - Igen?
Adjon az 512-es szobában fekvő Miyaki úrnak 120 ml BE-t!
Máris.
- Mindjárt megírom az adagolási útmutatót. - Értettem.
Ha nem írja le rendesen, ennyiből nehéz megérteni.
Értem...
Nem írhatja csak úgy le azt, ami történt.
Egy ilyen jelentést bárki elolvashat.
Szóval nem írtam le megfelelő részletességgel.
Igen, kimaradtak dolgok, nem igaz?
És itt nem így kellene fogalmazni...
Az a nővér, aki az előbb itt volt...
Nem úgy tűnt, mint aki mondani akar valamit?
Gondolod?
De ami még ennél is fontosabb, mit csináljak ennél a résznél?
Ó, itt?
Ennél behúzza a szöveg elejét, és a sor közepétől kezd el írni.
Értem.
Miért kellett most átírnom a jelentésemet?
A kórház szelleme... Ha bejövünk éjjel, vajon találkozhatunk vele?
Ne már!
Miért kellett ilyen hátborzongató dolgokról beszélniük...?
Mi ez? Ez nem az ötödik emelet...
Mi...? Mi volt ez?
Valami kántálás...?
A hullaház?
Nem! Nem! Ez nem szellem!
Megállni! Ne jöjjön közelebb!
Van ott valaki?
Mi a baj?
Egy nő hangját hallottam innen...
Az lehetetlen. Ez a kórterem jó ideje be van zárva.
Tényleg hallottam!
Na de...?
Valami baj van?
Mi történt?
Kiina - A hihetetlen bűnügyi nyomozó
Magyar felirat: Brigi (brigichan@hotmail.com)
Angol felirat: bjorno, shigechan
~ 5. rész: A kórház szelleme ~
Az orvosszakértői jelentés szerint semmi szokatlan nem történt.
És a szobában sem mutatkoznak dulakodás jelei.
Továbbá tanúvallomások támasztják alá, hogy a néhai Kobuko Miyuki mostanában gyakran depressziós volt.
A hatósági boncolási jegyzőkönyv hiányában ugyan nem állapíthatjuk meg egyértelműen,
mégis érdemes azt feltételeznünk, hogy öngyilkosságról van szó.
Egy pillanat.
Hallottam, hogy azt mondja, "Ne jöjjön közelebb"!
De senki sem volt a szobában, nem igaz?
Így van.
Ebben az esetben kihez beszélt?
Nos, ebben az esetben...
Nem úgy volt, hogy félálomban kóvályogtál?
Elnézést.
Nem lehet, hogy ennek az egésznek köze van a szellemhez?
Szellem?
A szóbeszéd szerint egy szellem kísért a kórházban, nem igaz?
De.
Azt akarod mondani, hogy hiszel a szellemekben?
Tegyük fel, hogy valami olyannak tűnt, akár a szellem, ő megijedt, megpróbált kimászni az ablakon, és leesett.
... vagy valami hasonló.
- Tudtam én. - Már megint ezt csinálja.
Ez a Különcök ügye.
Leléphetnek.
Nem tudom elhinni, hogy Kokubo nővér megölte magát.
Egy ilyen vidám és gyöngéd nő miért...?
A páciensek körében is nagyon népszerű volt.
Ezt tényleg képtelen vagyok elhinni.
Úgy tűnik, Kokubo nővért az utóbbi időben nyomasztotta valami. Tudják, mi volt az?
Nem tudom.
Mondhatok valamit?
Mit?
Egy hónappal ezelőtt meghalt az egyik páciens, aki az ő gondjaira volt bízva.
Akkoriban azt mondta...
Szörnyű dolgot tettem!
Véletlenül meghallottam.
"Szörnyű dolgot?"
Nos, lehet, hogy csak képzelődök, de azt hittem, hibázott és...
Úgy érti, félrekezelte?
- De az nem lehetséges, nem igaz? - Miért mondja ezt?
Mert ha orvosi műhiba lett volna, úgy hiszem, annak nagy visszhangja lett volna.
Ez igaz. Ő lenne az utolsó, akiről ilyesmit feltételeznék.
Szóval annak a betegnek a halálát mégis csak a szellem okozhatta, ahogy a szóbeszéd tartja.
Úgy érti, az a szellem, amelyik ebben a kórházban kísért?
- Pontosan. - Ez olyan félelmetes!
Azt állítják, hogy Kokubo nővér öngyilkosságának oka az egy hónappal ezelőtt elhunyt betege volt?
Nem, nem ezt mondtam...
Csupán a tanúvallomások alapján Kokubo nővér azóta furcsán viselkedett.
Nos, erről nem tudtam.
Azt tudja esetleg, hogy hibázott-e valamikor?
Ezt hogy érti?
Például, hogy okozhatta-e egy beteg halálát félrekezelés miatt.
Nem túl sértő ilyesmit állítani valakiről, aki épp most halt meg?
Sajnálom, nem ez volt a szándékunk.
Még ha hibázott is annak a betegnek az esetében, az lehetetlen, hogy én, mint felügyelő orvos, ne vettem volna észre.
Valóban?
Köszönjük szépen.
Elnézést, van még valami, amit szeretnék megkérdezni!
Igen?
Doktor úr, hallott már arról a szóbeszédről, hogy szellem kísért ebben a kórházban?
Tessék? Nem, arról nem tudok semmit.
Komolyan?
Mégis mit...?
Mindegy. Viszontlátásra.
Hogyhogy nem tud Miyashita doktor úr a szellemről?
Hogyan?
Nem lehet, hogy csak nem érdekli az ilyesmi?
De mikor mindenki erről beszél!
Ezért mondtam, hogy lehet, hogy nem érdekli.
Akkor miért nem járunk utána?
Hogyan?
Egy gazdátlan, elektromos kerekesszék hirtelen megindult ön felé?
Igen. Az a beteg használta utoljára, amelyik egy nappal korábban meghalt, szóval nagyon megijedtem.
Akkor történt, mikor a sürgősségin gondoztam egy pácienst.
Megérezte valakinek a kezét a vállán, annak ellenére, hogy senki sem állt ön mögött?
Igen, még most is élénken él bennem az érzés.
Kétség nem fér hozzá, szerintem a szellem volt az!
Ez az a hely. Ebben a tükörben megjelent egy szellem.
Mi a baj?
Elnézést, csak képzelődtem...
De komolyan, semmiség az egész!
Semmiség.
Itt is van.
Akárkit is kérdezünk, a nővérek szellemekkel való találkozásokról számolnak be.
Igen, engem őszintén meglepett.
Ha ilyen sokan tapasztalnak ilyesmit, természetes, hogy a pletyka szárnyra kap.
Az igazat megvallva, nem volna különös, ha tényleg lenne itt szellem.
Azt akarja mondani, hogy Kobuko Miyuki nővért meglepte egy szellem, és emiatt kiesett az ablakon?
Nos...
Ha nem szellem volt, és volt vele még valaki ebben a szobában...
Akkor ez a másik személy hogy tűnhetett el a szobából?
Ez itt a kérdés...
Bizonyára elbújt, majd elfutott, amint lehetősége nyílt rá.
Vagy valami hasonló.
Ez nevetséges!
Hogy bújhatna el bárki is ebben a szobában?
Kiina kisasszony?
Hová lett?
Itt elbújhatott az illető.
Azt hiszem.
Szóval azt mondja, fennáll annak lehetősége, hogy volt még valaki Kokubo Miyuki nővéren kívül a szobában?
Igen.
Megérkezett a hatósági boncolási jegyzőkönyv.
Egy apró véraláfutást találtak a medence tájékán.
Ez alapján lehetetlen bizonyossággal kijelenteni, hogy kilökték-e vagy sem, de...
Tehát nem zárhatjuk ki, hogy gyilkosság történt, nem igaz?
Számításba kell vennünk ennek a lehetőségét is.
Mivel Kiináról van szó, ő biztos talál majd valamit.
Ön is így gondolja, nem igaz?
Nos, azt majd meglátjuk.
Talán most is azon a régi ügyön jár az esze?
Ha Kiina velünk lett volna annál az esetnél is...
Még nem gondolkozott el ezen?
Időről időre eszembe jut...
Amikor meglátom, hogy még mindig emiatt emészti magát.
Úgy tűnik, Kokubo nővért nagyon szerették a páciensei.
Miért történt ez veled?
Miyuki...
Elnézést...
Ön volna Kokubo Miyuki nővér édesanyja?
Igen.
Haruse nyomozó vagyok, a rendőrségtől.
A nevem Yamazaki.
A lányom tényleg öngyilkos lett?
Még nem tudjuk biztosan.
Még zajlik a nyomozás.
Bármi történt is, én képtelen vagyok elhinni, hogy megölte volna magát.
Úgy érti, nem tud olyasmiről, ami miatt ilyet tett volna magával?
Fiatalon vesztette el az édesapját, és emiatt nagyon magányos volt.
Azért lett ápoló, mert nem akarta, hogy másnak is át kelljen élnie ugyanezt.
Úgy gondolta, hogy ha csak egy életet is megmenthet...
Azt akarja mondani, hogy a lánya sosem dobta volna így el magától az életét, ugye?
Igen.
Ó, még itt vannak?
Jó napot.
Nem lehet könnyű rendőrnek lenni, hiszen még az ilyen öngyilkosságos eseteket is alaposan ki kell vizsgálniuk.
Igazából még nem erősítették meg, hogy önkezűség történt.
Hogyan?
Akkor mit gondolnak, ki ölhette meg őt?
Nos, egyelőre számba vesszük a lehetőségeket.
Igaz... értem...
Köszönjük a segítségüket.
Akkor... bocsássanak meg!
Igen, Miyashita doktor beszél.
A gyilkos Miyashita doktor úr.
- Ezt most miért mondod? - Így igaz. Mire alapozza ezt?
Nos, gondoljon csak vissza!
Amikor azt mondta neki, "még nem erősítették meg, hogy önkezűség történt", ő azt kérdezte, "ki ölhette meg őt"?
Tényleg így volt.
Fura, nem igaz?
Annak ellenére, hogy akár baleset is történhetett,
neki eszébe sem jutott, csak az, hogy a nővért megölte valaki.
De a doktor miért akarná megölni Kokubo Miyuki nővért?
Orvosi műhiba?
Tessék?
Lehet, hogy nem is Kokubo nővér követte el a hibát, hanem Miyashita doktor.
Hogyan?
És lehet, hogy azért volt egy hónapja levert, mert segített elkendőzni a műhibát.
De a lelkiismerete nem bírta elviselni a szenvedést.
És aznap este, amikor megmondta Miyashita doktornak, hogy nyilvánosságra fogja hozni a történteket,
a férfi az 502-es szobába csalta őt, majd megölte.
Értem... Én pedig véletlenül arra jártam.
Megállni! Ne jöjjön közelebb!
Van odabenn valaki?
Miyashita bizonyára megijedt, ahogy hallotta a zár kattanását, miután kilökte a nővért az ablakon,
és gyorsan elbújt az ajtó mögé.
Aztán megjelent előttem, azt tettetve, hogy a szobán kívülről érkezett.
Valami baj van?
Igen. Azt hiszem, a doktor azt akarta, hogy Yamazaki nyomozó legyen rá a tanú, hogy nem volt a szobában.
Kiina kisasszony, maga egy zseni!
És minden passzol az eddig ismert tényekkel!
De hogy akarod bebizonyítani?
Keressünk bizonyítékot az orvosi műhibára!
Hát visszajöttetek. Hogy ment?
Az arcotokra van írva a válasz...
A kórház aktáiban semmi hiba nem volt.
Amikor a felírt dózist vizsgáltuk, akkor sem tűnt semmi gyanúsnak.
Valóban...? Kár...
Nem tudom, miben mesterkednek, de még a feleslegesnek tűnő lépések is egy nyomozó munkájának részei.
Csak így tovább, Különcök! A hatodik érzék az egyedüli, amire hagyatkozhattok.
- Keressük fel az ügyészt! - Rendben.
Miért sóhajtozol?
Kicsit több optimizmust, ha kérhetnék!
Az én hibám, nem igaz?
Ott voltam a tett helyszínén, és hallottam a hangját.
Ha hamarabb rájöttem volna, megmenthettem volna az életét...
Ebben az esetben én is hibás vagyok.
Mondani akart nekünk valamit, de nem is figyeltem rá.
Ha akkor meghallgatom, lehet, hogy még most is élne.
Ez nem igaz.
Nem ön cselekedett helytelenül, hanem én.
Most semmi értelme az ilyen beszédnek.
Tudom.
És pont azért, mert tudom, hamar rá akarok jönni, mi történt.
Hogy mit szeretett volna mondani.
Ha ez sikerül, azt hiszem, akkor tudni fogom, miért is kellett meghalnia.
Most nincs idő azon marcangolni magunkat, ki is volt a hibás.
Most csak annyit tehetünk érte, hogy kiderítjük az igazságot.
A nővér és az anyja érdekében is.
Ti ketten mégis jó párost alkottok.
- Tessék? - Tessék?
Na ugye! Teljes az összhang.
Miről beszél? Ne mondja ezt, kérem!
Jól van, akkor próbáljuk meg újra átgondolni az egészet az elejéről!
Kell, hogy legyen valahol egy nyom, amin elindulhatunk!
Jól van!
Ó!
Találtam valamit, ami nem igazán hagyott nyugodni.
- Mit? - Mit?
Gyertek velem!
Nézzétek meg ezt a honlapot!
Az Aoba Kórház kísértethistóriája olvasható rajta.
Hogyan?
Az első bejegyzés aznap született, amikor az 502-es szoba lakója egy hónappal ezelőtt váratlanul meghalt.
"Az 502-es szoba egyik lakója meghalt. Kétségkívül annak a betegnek a szelleme okozta,
aki depresszióba esett a saját állapota miatt, és évekkel ezelőtt megölte magát."
Ugyanez a hozzászóló Kokubo nővér halálának napján is írt egy bejegyzést. Nézd!
"Ezúttal egy nővér esett ki az 502-es szoba ablakán. Ezt egészen biztosan az Aoba Kórház szelleme tette!"
Micsoda látogatottsági számok!
Ez a honlap terjesztette el a pletykát a kórház szelleméről...
... azt hiszem.
Fura, de mielőtt ez a két bejegyzés fel nem került, semmit sem lehetett olvasni az Aoba Kórház szelleméről.
A páciens, aki váratlanul meghalt.
Valami, ami miatt Kokubo nővér aggódott.
Szárnyra kap a híresztelés, miszerint szellem kísért az Aoba Kórházban.
Azon tűnődöm, lehet-e kapcsolat a három dolog között.
Egy hónappal ezelőtt...
Történt valami egy hónappal ezelőtt, ami összeköti őket!
Sakura, utána tudnál járni, honnan írták azokat a bejegyzéseket?
Bízd csak rám!
Kell, hogy legyen valami oka!
Valami, amiért elkezdte terjeszteni a pletykákat a szellemről.
Shinichiro!
Sajnálom, bocsáss meg!
Nem akartalak megijeszteni!
Nem hittem volna, hogy ennyire megijedsz majd.
Nagyon sajnálom!
Tessék.
Köszönöm.
Egy szellem?
Igen.
A kórházban dolgozók sokszor tapasztaltak megmagyarázhatatlan dolgokat.
Vajon tényleg szellem az?
Kiina, hallottál már a Brocken-hegyi kísértetről?
Nem.
Ez egy olyan jelenség, melynél hegymászók előtt hirtelen egy óriási szellemalak jelenik meg,
mikor már majdnem elérik a németországi Brocken-hegy csúcsát.
Valójában optikai csalódásról van szó, melynél a hegymászó árnyéka visszaverődik a környező ködön.
Ezt hívják a Brocken-hegyi kísértetnek.
Brocken-hegyi kísértet...
Úgy vélem, a szellemek valójában az emberi agy szüleményei, félreértések és benyomások alapján, akárcsak a ködkísértet.
Félreértések és benyomások alapján...
Igen.
Ha már a félreértésekről beszélünk... Kiina, te azt hitted, hogy fél évvel ezelőtt szakítani akartam veled?
Sose tennék ilyen szörnyűséget!
Akkoriban olyasmi történt, amire nem volt befolyásom, és úgy érzem, jobb, ha ma mindent elmondok neked.
Mert... Kiina, én még mindig...
Megmagyarázható a szellemjelenség a kórházban is!
Talán.
Tessék?
Shinichiro, köszönöm szépen!
Akkor...
Viszlát!
Legközelebb gondoskodom róla, hogy meghallgasson...
Rajta!
Megtaláltam...
Halló? Shinichiro?
Van valami, amiben szeretném a segítségedet kérni.
Megmagyarázható a szellemtevékenység a kórházban?
Igen.
A szellemjárásról szóló pletykák mellett több, paranormális jelenség is történt a kórházban.
De az igazság az, hogy ilyesmit Japán-szerte számos kórházból jelentettek már.
Hogy érti ezt?
Úgy érti, Japán kórházaiban hemzsegnek a szellemek?
Nem. Tegnap éjjel sikerült magyarázatot találnunk a jelenségre.
Nos, akkor kezdjük!
Jól van.
Kérem, rakja össze a berendezést!
Rendben.
Először is, a gyötrelmes hang, amit Yamazaki nyomozó hallott.
Ez az áthallás jelensége a mennyezeti szellőzőknél.
Röviden, ez egy olyan jelenség, ahol hangok vagy zörejek szellőzőn keresztül más folyosókon vagy emeletek hallhatóak.
Következzenek a hullaház kántáló hangjai!
A szomszédos helyiségben a hűtőkamra kompresszorának zaja visszaverődött a falról, és ez okozta a kántáló hangot.
Mikor frekvenciaméréssel próbálkoztunk, arra jutottunk, hogy mindkét oldal hasonló értékekkel rendelkezik.
Az egyik nővér mesélt nekünk a tükörben megjelenő szellemről. Arra is egyszerű volt a magyarázat.
Mivel a lépcsőfordulóban álló tükör már elég régi...
Kiina, lépj egy kicsit közelebb a tükörhöz!
Nagy páratartalmú helyiségekben a tükörfelület komponensei elválhatnak egymástól, és megkettőzik a tükörképet.
A második tükörképet könnyen szellemnek hihetjük.
Emellett az önállóan mozgó, motoros kerekesszék és a váll megérintése hátulról, mikor senki sincs a közelben,
szintén megmagyarázható elektromágneses hullámok által.
Azt hiszem, kijelenthetjük, hogy ezek a kórházi jelenségek, melyekre országszerte volt példa,
az emberek benyomásai és félelmei által születtek, egyedi körülmények között.
De mi köze van ennek az egésznek Kokubo Miyuki halálához?
Kokubo nővérrel nem szellem végzett, és nem is lett öngyilkos.
Ez gyilkosság volt.
Gyilkosság?
A gyilkos pedig az a személy, aki a már ismert honlapon elkezdte terjeszteni a rémtörténeteket.
Na és ki az pontosan?
Miyashita doktor úr.
Kiderítettük, hogy az összes bejegyzést az Aoba Kórház sebészeti részlegének egyik irodai számítógépéről írták.
Azzal, hogy elterjesztette a pletykákat a szellemekről, Miyashita doktor próbálta elterelni a figyelmet arról,
mi történt Kokubo Miyukival, és egy másik esettel.
Egy másik esettel?
Az egy hónappal ezelőtt történt orvosi műhibáról van szó.
Műhiba?
Az 502-es szobában bekövetkezett, egy hónappal ezelőtti, váratlan haláleset Miyashita doktor hibájából történt.
Miyashita doktor átírta az orvosi jelentéseket, Kokubo nővért pedig hallgatásra bírta, hogy elkendőzze a történteket.
A nővért azonban furdalta a lelkiismeret, és vélhetően megmondta neki, hogy feladja őt.
Ezért Miyashita az 502-es szobába hívta őt, majd kilökte az ablakon.
Végül ismét elterjesztette a neten a pletykát a szellemről, akárcsak korábban, a műhiba idején.
Elméletben megállja a helyét.
Mihez kezdjünk? Behozzuk?
Hol a bizonyíték? Találgatásra alapozva nem tartóztathatjuk le.
Igaz.
Voltak nyomai annak, hogy az orvosi jelentéseket meghamisították?
Nem voltak.
Akkor teljesen újraírta és kicserélte őket?
Úgy néz ki.
Nem lehet, hogy valami felett átsiklottatok?
Nem tudok róla, hogy így lenne.
Megvan!
Hogyan?
Talán...
"Talán?"
Hallottad, hogy Kokubo nővér mégsem ölte meg magát?
Ó, azon a honlapon olvastad?
Igen, azt írták, hogy közel járnak a gyilkos elfogásához.
És a rendőrség is megtalálta a bizonyítékot, nem igaz?
Valahogy olyan izgalmas ez az egész!
"Úgy tűnik, Kokubo Miyuki nővér mégsem ölte meg magát, hanem gyilkosság áldozatává vált."
"A rendőrség megtalálta a bizonyítékot a nővér megölése és az egy hónappal ezelőtti műhiba kapcsán."
"Már csak idő kérdése, és elkapják a gyilkost."
"Úgy hallottam, már kiadták a letartóztatási parancsot a gyilkos ellen."
Lehetetlen!
Az nem lehet!
"Az a hír járja, hogy a rendőrség úton van az Aoba Kórházba."
Nem lehet!
Hová készül?
Képesek voltunk felhasználni a pletyka erejét ön ellen, ahogy ön is tette azt a bűnei kapcsán.
A puszta tény, hogy a hozzászólások elolvasása után el akart menekülni, bizonyítja, hogy ön a tettes.
Miket beszél?
Akkor mit szólna a következőhöz?
Ez az egy hónappal ezelőtt váratlanul elhunyt beteg orvosi jelentése.
Ez pedig az a jegyzettömb, amit Kokubo nővér akkor használt.
A nővérek felírják az orvosok utasításait, nehogy elfelejtsék őket, nem igaz?
Az elhunyt családjának köszönhetően kölcsönkérhettük ezt a füzetet, de valami furcsa benne.
A hivatalos jelentés szerint január 15.-én Mexiletint írt fel a páciensnek.
~ szívritmuszavar és szabálytalan szívverés elleni gyógyszer ~
A füzetben viszont az szerepel, hogy "Propranolol".
~ különböző szív- és érrendszeri megbetegedések elleni, béta blokkoló készítmény ~
Megkérdeztünk egy szakértőt, és asztmás betegeknél, ha Propranololt kapnak,
az súlyos rohamot válthat ki és életveszélyes állapotot is előidézhet náluk.
Mivel ön ezt nem vette figyelembe, a beteg váratlanul meghalt.
Nem, maga téved!
Meghamisította a jelentést és megölte Kokubo nővért, hogy elrejtse a saját tévedését.
De... de nem az én hibám volt! A nővér a hibás!
Milyen nővér az, aki ellenőrzés nélkül követi az utasításokat?
És ezért ölte meg őt.
Az ő hibája volt! Ő...
Nem hallgathatok tovább!
Doktor úr, mégis inkább jelentenie kellene!
Ha ön nem teszi meg, én bevallok mindent!
Ha nem mondta volna, hogy felad, nem kellett volna megölnöm őt!
Így van! Akkor nem kellett volna megölnöm őt!
Minden annak a nővérnek a hibája volt!
És ez volt most az ön vallomása.
Kokubo Miyuki a neve.
Akinek elvette az életét, nem csak "az a nővér".
Őt Kokubo Miyukinak hívták. Emberi lény volt.
Mikor megszületett, a szülei sokat töprengtek, végül minden szeretetükkel ezt a nevet adták neki.
Egészen mostanáig ezzel a névvel élt.
Arról álmodott, hogy egy nap ápoló lehessen, és ezzel a névvel el is érte ezt.
Ha nem ölte volna meg, mindvégig ezt a nevet viselhette volna.
Ezért legalább annyival tartozik neki, hogy nem felejti el a nevét.
Igen?
Miyashita őrizetben van.
Értem.
"Szemet szemért, pletykát pletykáért", mi?
Kiina remek munkát végzett.
Csoda, nem igaz?
Micsoda?
Hogy találkozhatott Kiinával.
Bocsásson meg...
Szóval végül nem volt kísértet a kórházban?
Így van. A tudomány mindent meg tudott magyarázni.
Nem igaz, Kiina kisasszony?
Mi a baj?
Kiina!
Ó!
Milyen édes!
Most komolyan... mit csinálsz?
Kérem, máskor ne ijesszen meg így!
Yamazaki nyomozó, ön ijedősebb, mint hittem.
Tessék?
Nos, akkor mi megyünk is.
Hogyan? Várjanak!
Édes!
Magyar felirat: Brigi (brigichan@hotmail.com)
Angol felirat és időzítés: bjorno, shigechan
http://yisanprojekt.hu/
Ez egy ingyenes fansub, rajongóktól rajongóknak. Kereskedelmi forgalomba NEM hozható!
This is a FREE fansub. NOT for SALE!!! Get it for FREE @ d-addicts.com